[{"text_idx": "#000000", "text": "Os oes gennych gwestiwn am Gristnogaeth, bywyd, neu eisiau ein gweld yn delio gyda mater penodol, beth am ddanfon neges atom drwy'r ffurflen isod?"}, {"text_idx": "#000003", "text": "Oes gyda ti freuddwyd fawr? Mae gan gymaint ohonom freuddwydion... bod ar y teledu, cael gyrfa fel chwaraewr pe\u0302l-droed proffesiynol, priodi... ond yw hi\u2019n iawn i Gristion ddilyn ei freuddwyd neu a\u2019i peth \u2018bydol\u2019 yw uchelgais a gweithio tuag at fywyd arbennig?"}, {"text_idx": "#000005", "text": "1. Gweddi a darllen y Beibl"}, {"text_idx": "#000006", "text": "Mae gweddi yn hanfodol er mwyn rhannu a thrafod gyda Duw beth yw dy ddymuniadau ar gyfer y dyfodol. Mae hefyd yn fodd i rannu dy bryderon, ac er fod Duw\u2019n gwybod beth sydd ar dy galon mae e eisiau perthynas gyda ti, fel Tad ac fel Arglwydd."}, {"text_idx": "#000007", "text": "Ac yr wyf fi\u2019n dweud wrthych: gofynnwch, ac fe roddir i chwi; ceisiwch, ac fe gewch; curwch, ac fe agorir i chwi. Luc 11:9"}, {"text_idx": "#000008", "text": "Mae ei air yn rhoi arweiniad clir i ni hefyd \u2013 mae Duw yn siarad drwy ei air!"}, {"text_idx": "#000009", "text": "Y mae pob Ysgrythur wedi ei hysbrydoli gan Dduw ac yn fuddiol i hyfforddi, a cheryddu, a chywiro, a disgyblu mewn cyfiawnder. Felly y darperir pob un sy\u2019n perthyn i Dduw a\u0302 chyflawn ddarpariaeth ar gyfer pob math o weithredoedd da. 2 Timotheus 3:16-17"}, {"text_idx": "#000010", "text": "Mae Duw wedi rhoi rhwydwaith o bobl o\u2019th amgylch di: teulu, ffrindiau, arweinwyr yn y capel ac athrawon sydd a\u0302 phrofiadau a chyngor i dy helpu. Bydd eu cyngor yn gymorth wrth geisio dilyn dy freuddwyd, gan dy helpu ar hyd y ffordd."}, {"text_idx": "#000011", "text": "Y mae ffordd y ffo\u0302l yn iawn yn ei olwg, ond gwrendy\u2019r doeth ar gyngor. Diarhebion 12:15"}, {"text_idx": "#000012", "text": "Er ein bod yn aml yn meddwl ein bod yn gwybod beth yr ydym ei eisiau a beth sydd orrau ar ein cyfer, mae amseriad Duw bob tro yn berffaith. Os nad yw\u2019r ateb i dy weddi\u2019n dod yn syth yna mae\u2019n bosib mai nid nawr yw\u2019r amser iawn. Mae Duw yn gorchymyn i bawb fod yn amyneddgar ac yn ffyddlon wrth aros am ei arweiniad ef."}, {"text_idx": "#000013", "text": "Ond dywedais wrthyf fy hun, \u201cBydd Duw yn barnu\u2019r cyfiawn a\u2019r drygionus, oherwydd y mae wedi trefnu amser i bob gorchwyl a gwaith.\u201d Pregethwr 3:17"}, {"text_idx": "#000014", "text": "Mae cael nod a bod yn uchelgeisiol yn beth iach, ond y peryg ydy byddai\u2019n troi\u2019n obsesiwn ac yn gallu cymryd dros eich bywyd. Mae angen bod yn synhwyrol gan gofio cymryd y pethau pwysig mewn i ystyriaeth a gofyn i Dduw am arweiniad o hyd. Fel Cristnogion rydym am roi Duw yn gyntaf \u2013 ac yna fe fydd Duw yn rhoi pob dim arall i ni."}, {"text_idx": "#000015", "text": "Ond ceisiwch yn gyntaf deyrnas Dduw a\u2019i gyfiawnder ef, a rhoir y pethau hyn i gyd yn ychwaneg i chwi. Mathew 6:33"}, {"text_idx": "#000016", "text": "Mae\u2019r Arglwydd wedi rhoi rhyddid i ni wneud penderfyniadau dros ein hunan, ac mae am i ni fwynhau\u2019r cyfleoedd mae\u2019n rhoi i ni. Weithiau mae\u2019n hawdd ceisio rheoli ein bywyd ein hun (a sut i wireddu\u2019r freuddwyd), ond dylwn ni ildio popeth i Dduw, gan ein bod yn gwybod fod ei gynllun ar ein cyfer yn well na beth allwn ni erioed ddychmygu."}, {"text_idx": "#000017", "text": "Gwyddom fod Duw, ym mhob peth, yn gweithio er daioni gyda\u2019r rhai sy\u2019n ei garu, y rhai sydd wedi eu galw yn o\u0302l ei fwriad. Rhufeiniaid 8:28"}]